Бадоер: Наистина съм много спокоен | auto motor und sport
Бадоер: Наистина съм много спокоен
21.08.2009 10:08
38-годишният италианец ще кара за Ferrari до пълното възстановяване на Фелипе Маса. Бадоер, който се състезава за последно във Формула 1 през 1999 г. в Гран при на Япония, заяви на пресконференцията във Валенсия, че не се притеснява за предстоящия старт, тъй като ще има повече от една възможност да демонстрира качествата си.
„Ако беше само Валенсия, ако това беше единственият ми шанс, щях да съм много притеснен. Щях да се опитам да направя всичко, което е по силите ми, вероятно напрежението щеше да бъде много по-голямо, може би щях да допусна и повече грешки. Но случаят е различен, защото аз твърдо ще карам втория автомобил до завръщането на Фелипе. Така че имам възможност да вървя напред“, коментира Бадоер.
Тестовият пилот на Ferrari, които изненадващо получи шанс отново да кара във Формула 1, след като Михаел Шумахер имаше проблеми с физическата подготовка, допълва, че се чувства напълно спокоен преди завръщането си на пистата.
„Последното ми състезание беше преди 10 години, но за този период навъртях близо 150 000 км във Формула 1. Мога да карам и две състезания за един ден, ако се налага, тъй като на тестовете покриваме подобен километраж, така че в това отношение не се притеснявам въобще. Свикнал съм със самите състезания, тъй като имам немалко участия. Ако нямах никакъв опит, това щеше да е проблем, но познавам добре обстановката от миналите стартове. В значително по-добра позиция съм от този, който няма дори и един старт, така че за момента не съм притеснен, наистина съм много спокоен.“
Бадоер все пак признава, че въодушевен от възможността най-накрая да реализира детската си мечта. „Да, в това отношение се вълнувам много, тъй като това е мечтата ми – да карам във Формула 1 с екипа на Ferrari. Сега мога да я осъществя, ето защо съм най-щастливият пилот на света.“
Seat Ibiza: Малкият автомобил с ново излъчване...
Techart Porsche 718 Boxter: Четири цилиндъра и 400 к.с. Световен рекорд: Вертикално шофиране със...